Na osnovu člana 9. Zakona o federalnim ministarstvima i drugim tijelima federalne uprave (“Službene novine Federacije BiH”, br. 19/03, 38/05, 2/06 i 8/06), odredaba Odluke o usvajanju Programa utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi – Subvencije javnim preduzećima-za uvezivanje radnog staža“, („Službene novine Federacije BiH”, broj 58/23), i Odluke o izmjenama i dopunama Odluke o usvajanju Programa utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi – Subvencije javnim poduzećima - za uvezivanje radnog staža“ („Službene novine Federacije BiH”, broj 94/23), Federalno ministarstvo energije, rudarstva i industrije o b j a v l j u j e

#  PONOVLJENI JAVNI POZIV

# ZA KANDIDOVANJE PROGRAMA UTROŠKA SREDSTAVA UTVRĐENIH U RAZDJELU 17. BUDŽETA FEDERACIJE BOSNE I HERCEGOVINE ZA 2023. GODINU FEDERALNOM MINISTARSTVU ENERGIJE, RUDARSTVA I INDUSTRIJE „TEKUĆI TRANSFERI I DRUGI TEKUĆI RASHODI – SUBVENCIJE JAVNIM PREDUZEĆIMA -ZA UVEZIVANJE RADNOG STAŽA“

### **I. PREDMET PONOVLJENOG JAVNOG POZIVA**

Predmet ponovljenog Javnog poziva za kandidovanje Programa utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi – Subvencije javnim preduzećima – za uvezivanje staža“ (u daljem tekstu: Javni poziv), je prikupljanje zahtjeva za odabir korisnika sredstava, u skladu sa Programom utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi – Subvencije javnim preduzećima - za uvezivanje radnog staža“ (u daljem tekstu: Program), („Službene novine Federacije BiH”, broj 58/23) i Odlukom o izmjenama i dopunama Odluke o usvajanju Programa utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi – Subvencije javnim poduzećima - za uvezivanje radnog staža“ („Službene novine Federacije BiH”, broj 94/23).

**II. PRAVO UČEŠĆA/OSNOVNI KRITERIJI**

Pravo učešća po ovom Javnom pozivu imaju privredna društva, koja kumulativno ispunjavaju sljedeće osnovne kriterije:

1. Korisnik sredstava je privredno društvo koje posluje u skladu sa Zakonom o privrednim društvima („Službene novine Federacije BiH“, br. 81/15 i 75/21),
2. Korisnik sredstava je privredno društvo sa sjedištem u Federaciji Bosne i Hercegovine,
3. Korisnik sredstava je „javno preduzeće”- odnosno privredno društvo u čijem osnovnom kapitalu je kapital Federacije Bosne i Hercegovine ili bilo kojeg nivoa vlasti u Federaciji Bosne i Hercegovine zastupljen sa više od 50% vlasništva,
4. Korisnik sredstava je privredno društvo iz oblasti metalne, elektro i automobilske industrije, industrije građevinskog materijala, drvne, papirne i grafičke industrije, proizvodnje tekstila, kože i obuće, hemijske industrije i industrije gume i plastike, namjenske industrije i sakupljanja otpada i reciklaže materijala, odnosno privredno društvo kome je prema KD BiH 2010 glavna šifra djelatnosti (djelatnost koju pravno lice pretežno obavlja) dodijeljena od nadležnog Zavoda za statistiku, iz područja C-Prerađivačka industrija, izuzev oblasti:

• 10 (Proizvodnja prehrambenih proizvoda);

• 11 (Proizvodnja pića);

• 12 (Proizvodnja duhanskih proizvoda),

i iz područja E-Snabdijevanje vodom; uklanjanje otpadnih voda, upravljanje otpadom te djelatnosti sanacije okoliša, izuzev oblasti:

• 36 (Sakupljanje, pročišćavanje i snabdijevanje vodom);

• 37 (Uklanjanje otpadnih voda);

• 39 (Djelatnosti sanacije okoliša te ostale djelatnosti upravljanja otpadom).

Napomena:

Kriterij iz ove tačke (4.), se ne odnosi na privredna društva iz tačke IV. Uredbe o izmjeni uredbe o vršenju ovlaštenja u privrednim društvima sa učešćem državnog kapitala iz nadležnosti Federacije Bosne i Hercegovine („Službene novine Federacije BiH“, broj 101/22) nad kojima Federalno ministarstvo energije, rudarstva i industrije vrši monitoring i podnošenje izvještaja Vladi Federacije Bosne i Hercegovine o statusu i toku stečajnog ili likvidacionog postupka, kao i mjerama za zaštitu interesa imovine Federacije.

Neprihvatljivi korisnici za dodjelu sredstava su:

* privredna društva kojima je upućen zahtjev, odnosno nalog za povrat dodijeljenih budžetskih sredstava Federalnog ministarstva energije, rudarstva i industrije iz prethodnog perioda za uvezivanje staža radi penzionisanja, a koji do dana podnošenja zahtjeva za dodjelu sredstava po Javnom pozivu nije realizovan;
* radnici koji su do dana podnošenja zahtjeva za dodjelu sredstava, već, po bilo kojem osnovu, penzionisani.

Napomena:

Pravo učešća po ovom Javnom pozivu imaju i preduzeća u stečaju i preduzeća koja su u procesu likvidacije ali ne i preduzeća koja su već likvidirana.

Ukoliko je privredno društvo apliciralo za dodjelu sredstava po prvom Javnom pozivu, a ista mu nisu odobrena zbog neblagovremenog pravdanja sredstava iz prethodnog perioda za uvezivanje staža radi penzionisanja, isto privredno društvo može aplicirati po ponovljenom Javnom pozivu ukoliko je u međuvremenu opravdalo sredstva. U tom slučaju dovoljno je dostaviti Zahtjev za dodjelu sredstava po ponovljenom Javnom pozivu a već dostavljena dokumentacija uzeće se u dalju proceduru.

**III. SVRHA DODJELE SREDSTAVA**

Dodjela sredstava ima prvenstveno za cilj očuvanje socijalnog mira koji se kroz Program i Javni poziv realizira zbrinjavanjem radnika koji ne mogu steći pravo na odlazak u penziju jer im nije uplaćen radni staž.

Raspoloživa sredstva su grant sredstva i dodjeljuju se za izmirenje dugovanja preduzeća za neuplaćene doprinose samo po osnovu PIO/MIO i to za radnike koji će sa stažom osiguranja za koji će biti uplaćen doprinos za PIO/MIO, nakon uplate, ispunjavati uslove za ostvarivanje prava za penzionisanje, po bilo kojem osnovu.

Napomena:

Izuzetak od naprijed navedenog su preduzeća koja su u procesu likvidacije a kojima se dodjeljuju sredstva za izmirenje dugovanja preduzeća za neuplaćene doprinose po osnovu PIO/MIO, zdravstvenog osiguranja i osiguranja od nezaposlenosti i to za radnike koji će sa stažom osiguranja za koji će biti uplaćeni navedeni doprinosi, nakon uplate, ispunjavati uslove za ostvarivanje prava za penzionisanje, po bilo kojem osnovu.

Rezultat provođenja Programa i Javnog poziva je rješavanje socijalnog statusa zaposlenika, kroz penzionisanje.

Dodjela sredstava će se vršiti za izmirenje dugovanja privrednog društva, za neuplaćene doprinose samo po osnovu PIO/MIO za radnike koji su do dana podnošenja zahtjeva za dodjelu sredstava podnijeli zahtjev Federalnom zavodu PIO/MIO za penzionisanje, po bilo kojem osnovu.

Napomena:

Dodjela sredstava privrednim društvima, koja su u procesu likvidacije, će se vršiti za izmirenje dugovanja privrednog društva, za neuplaćene doprinose po osnovu PIO/MIO, zdravstvenog osiguranja i osiguranja od nezaposlenosti, za radnike koji su do dana podnošenja zahtjeva za dodjelu sredstava podnijeli zahtjev Federalnom Zavodu PIO/MIO za penzionisanje, po bilo kojem osnovu.

**IV. OSTALI KRITERIJI ZA IZBOR KORISNIKA**

Korisnici grant sredstava po ovom Javnom pozivu mogu biti privredna društva koja ispunjavaju osnovne kriterije definisane u tački II. i tački III. ovog Javnog poziva i da zapošljavaju najmanje 5 zaposlenika.

Napomena:

Kriterij o minimalnom broju zaposlenih radnika u privrednom društvu koje aplicira za dodjelu sredstava po ovom Javnom pozivu, ne odnosi se na preduzeća u stečaju i na preduzeća koja su u procesu likvidacije.

Zahtjeve koji ispunjavaju osnovne, naprijed navedene kriterije i koji su od strane nadležne Komisije koja vrši pregled pristiglih zahtjeva, proglašeni formalno ispravnim zahtjevima, komisija za ocjenjivanje vrši bodovanje po obrazcu 1.

Obrazac 1.

|  |  |  |
| --- | --- | --- |
| **KRITERIJI** | **Mogući broj bodova** | **Ostvareni broj bodova** |
| **Broj zaposlenih u preduzeću** |
| Broj zaposlenih u preduzeću od 5 do 40 | 2 |   |
| Broj zaposlenih u preduzeću od 41 do 80 | 4 |  |
| Broj zaposlenih u preduzeću od 81 do 100 | 8 |   |
| Broj zaposlenih u preduzeću > 100 | 10 |   |
| **Status preduzeća** |
| Preduzeće zbog procesa likvidacije treba dodatna sredstva za uplatu doprinosa za penzionisanje | 6 |  |
| Preduzeće zbog stečaja treba dodatna sredstva za uplatu PIO za penzionisanje | 3 |   |
| Preduzeće nije u stečaju  | 2 |   |
| **Broj radnika koji će se penzionisati** |
| Broj penzionisanih <5 | 5 |   |
| Broj penzionisanih od 5 do 10 | 7 |   |
| Broj penzionisanih od 11 do 20 | 9 |   |
| Broj penzionisanih od 21 do 30 | 12 |   |
| Broj penzionisanih od 31 do 50 | 15 |  |
| Broj penzionisanih > 50 | 20 |  |
| **UKUPNO OSTVARENO BODOVA** |  |   |

Za svako privredno društvo koje ispunjava kriterije iz ovog Javnog poziva, odnosno čiji je zahtjev proglašen formalno ispravnim zahtjevom, formira se spisak/baza zaposlenika koji ostvaruju pravo za dodjelu sredstava po ovom Javnom pozivu, koji sadrži ime zaposlenika, datum sticanja prava na penziju i iznos traženih sredstava. Navedeni spisak se formira hronološki, prema datumu sticanja prava na penziju na način da prednost ima zaposlenik sa ranijim datumom sticanja prava na penziju.

Na osnovu ostvarene ocjene po osnovu kriterija iz Javnog poziva (Obrazac 1.), formira se rang lista privrednih društava na osnovu visine dodijeljenih bodova (od najvećeg do najmanjeg), te se na osnovu Programom i Javnim pozivom definisanih kriterija i drugih internih akata (ukoliko postoje) sačinjava Prijedlog odluke o izboru korisnika sa predloženim iznosima novčanih sredstava za dodjelu i odgovarajućim obrazloženjem. Prijedlog odluke o izboru korisnika se dostavlja Vladi Federacije Bosne i Hercegovine, na razmatranje i usvajanje.

Napomena:

U slučaju da je ukupan iznos sredstava svih formalno ispravnih zahtjeva, veći od raspoloživog iznosa za dodjelu, Komisija za selekciju će formirati zbirnu listu svih formalno ispravnih korisnika/privrednih društava sa imenima zaposlenika, datumom sticanja prava na penziju i iznosom za uplatu po osnovu duga za PIO/MIO, poredanih hronološkim redosljedom od najstarijeg datuma penzionisanja. Na taj način će se izvršiti raspodjela raspoloživih sredstava sve do utroška istih bez obzira o kojem se privrednom društvu radi. Dakle, prednost ima zaposlenik sa ranijim datumom sticanja prava na penziju.

Odluka o izboru korisnika obavezno treba da sadrži naziv privrednog društva kome se dodjeljuju sredstva sa ukupnim iznosom odobrenih sredstava, ime i prezime zaposlenika, datum sticanja prava na penziju i iznos odobrenih sredstava, kao i ostale podatke koji se pokažu relevantnim za realizaciju Odluke.

Način, dinamika i rokovi uplate odobrenih sredstava se definišu Ugovorom koji se sklapa između Federalnog ministarstva energije, rudarstva i industrije ( u daljem tekstu: Ministarstvo) sa jedne strane, i korisnika, sa druge strane.

Nakon potpisivanja ugovora Ministarstvo će dati nalog Trezoru Federacije BiH da izvrši uplatu odobrenih sredstava na račun Federalnog zavoda PIO/MIO.

Napomena:

Odobrena sredstva za privredna društva koja su u procesu likvidacije, Ministarstvo će, nakon potpisivanja ugovora, uplaćivati na račun Federalnog zavoda PIO/MIO, Zavoda zdravstvenog osiguranja i reosiguranja Federacije BiH, nadležnog kantonalnog Zavoda zdravstvenog osiguranja, Federalnog zavoda za zapošljavanje i nadležnog kantonalnog zavoda za zapošljavanje.

**V. SREDSTVA PREDVIĐENA ZA DODJELU**

Sredstva za provođenje ovog Javnog poziva utvrđena su Budžetom Federacije Bosne i Hercegovine za 2023. godinu, u razdjelu 17, ekonomski kod 6144, „Tekući transferi i drugi tekući rashodi - Subvencije javnim preduzećima - za uvezivanje radnog staža“ u iznosu od 3.500.000,00 KM. Odlukom Vlade Federacije o izboru korisnika sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi- Subvencije javnim poduzećima - za uvezivanje radnog staža“ po prvom Javnom pozivu, raspoređen je iznos od 734.131,30 KM („Službene novine Federacije BiH”, broj 94/23) tako da je ostalo neraspoređeno 2.765.868,70 KM a koja će biti predmet raspodjele po ovom Javnom pozivu.

Navedena sredstva su grant sredstva Ministarstva i dodjeljuju se po raspisanom Javnom pozivu.

Minimalan iznos sredstava koji se po ovom Javnom pozivu može dodijeliti jednom privrednom društvu je 1.000,00 KM, a maksimalan iznos je 400.000,00 KM.

**VI.TRAJANJE JAVNOG POZIVA**

Ministarstvo će Javni poziv objaviti u „Službenim novinama Federacije BiH“ i na web stranici Federalnog ministarstva energije, rudarstva i industrije ([www.fmeri.gov.ba](http://www.fmeri.gov.ba)), a Obavijest o objavi Javnog poziva će biti objavljena u dnevnim novinama „Večernji list“.

Javni poziv ostaje otvoren 7 dana od dana objave Javnog poziva u „Službenim novinama Federacije BiH“ – Oglasni dio.

**VII. PROVOĐENJE JAVNOG POZIVA**

Potencijalni korisnici sredstava, na ovaj Javni poziv trebaju dostaviti sljedeću dokumentaciju:

1. Zahtjev za dodjelu grant sredstava (na web stranici Ministarstva [www.fmeri.gov.ba](http://www.fmeri.gov.ba) ),
2. Spisak zaposlenika izdat od strane Federalnog zavoda PIO/MIO, koji sadrži i lični i matični broj osiguranika koji će, po bilo kojem osnovu, ostvariti uslove za odlazak u penziju do dana podnošenja zahtjeva za dodjelu sredstava, sa datumom sticanja prava na penziju, periodom za koji se vrši uplata duga i iznosom duga samo po osnovu PIO/MIO i koji su podnijeli zahtjev Federalnom zavodu za PIO/MIO za penzionisanje ( Dostaviti kopiju zahtjeva).

Napomena:

Za preduzeća u procesu likvidacije treba dostaviti spisak zaposlenika izdat od strane Federalnog zavoda PIO/MIO koji sadrži i lični i matični broj osiguranika koji će, po bilo kojem osnovu, ostvariti uslove za odlazak u penziju do dana podnošenja zahtjeva za dodjelu sredstava, sa datumom sticanja prava na penziju, periodom za koji se vrši uplata duga i iznosom duga po osnovu doprinosa za PIO/MIO i koji su podnijeli zahtjev Federalnom zavodu za PIO/MIO za penzionisanje. Takođe, potrebno je dostaviti podatke o dugovanjima za zdravsteno osiguranje i osiguranje od nezaposlenosti od nadležne institucije.

Ukoliko u potvrdi Federalnog zavoda PIO/MIO bude navedeno da je potrebno za pojedine zaposlenike izvršiti dokup staža od strane Federalnog zavoda za zapošljavanje kako bi se ispunili uslovi za ostvarivanje prava za penzionisanje, to je uz ostalo potrebno da korisnik sredstava Ministarstvu dostavi i akt Federalnog zavoda za zapošljavanje u kojem je navedeno da će za zaposlenike, navodeći ime i prezime, Federalni zavod za zapošljavanje provesti postupak po podnesenom Zahtjevu za dokup staža u skladu sa Zakonom o posredovanju u zapošljavanju i socijalnoj sigurnosti nezaposlenih osoba (“Službene novine Federacije BiH“, br. 41/01, 22/05 i 9/08),

1. Aktuelni izvod iz sudskog registra (original ne stariji od 30 dana),
2. Statut ili odluka/akt o osnivanju ( kopija i ne mora biti ovjereno),
3. Uvjerenje o poreznoj registraciji kod Porezne uprave – ID broj,
4. Uvjerenje o registraciji obveznika poreza na dodanu vrijednost – PDV broj,
5. Obavještenje nadležnog zavoda za statistiku o razvrstavanju prema glavnoj šifri djelatnosti po KD BiH 2010,
6. Lična karta i CIPS potvrda o prebivalištu lica ovlaštenog za zastupanje,
7. Izjavu, ovjerenu i potpisanu od strane odgovornog lica preduzeća, koja se može preuzeti na web stranici Ministarstva ( [www.fmeri.gov.ba](http://www.fmeri.gov.ba) ) i kojom se odgovorno lice obavezuje da će po odobrenju grant sredstava, izvršiti uplatu sredstava po osnovu duga za ostale doprinose i to za zaposlenike za koje se traže grant sredstva (ne odnosi se na preduzeća u procesu likvidacije),
8. Spisak zaposlenika iz matične evidencije aktivnih osiguranika, izdat od strane nadležne Porezne uprave ne stariji od 30 dana od dana podnošenja zahtjeva (min. 5 zaposlenika),osim za preduzeća u stečaju i u procesu likvidacije.

Svi traženi dokumenti trebaju biti originali ili ovjerene kopije (ovjera ne starija od 30 dana od dana podnošenja zahtjeva za dodjelu grant sredstava) osim dokumenata za koje je izričito navedeno u kojoj formi se dostavljaju.

Od privrednog društva koje je dostavilo zahtjev za dodjelu sredstava, može se zatražiti dodatna dokumentacija ili pojašnjenja u pisanoj formi.

Ministarstvo odlučuje o svim naknadnim zahtjevima korisnika za izmjenama usljed nastupanja neplaniranih okolnosti.

**VIII. PRIPREMA**

Zahtjev za dodjelu sredstava sa potrebnom dokumentacijom po Javnom pozivu, poredan po tačkama Javnog poziva od 1.-10., podnosi se Ministarstvu, potpisan od strane ovlaštenog lica.

Postupak dodjele grant sredstava sastoji se od sljedećih faza:

1. Zaprimanje zahtjeva, (Komisija za selekciju),
2. Administrativna provjera formalne ispravnosti dostavljenih zahtjeva (Komisija za selekciju),
3. Ocjenjivanje formalno ispravnih zahtjeva po Obrazcu 1. (Komisija za ocjenu),
4. Izrada Prijedloga odluke o izboru korisnika, pribavljanje relevantnih mišljenja na istu i slanje na Vladu Federacije BiH na razmatranje i usvajanje (Komisija za selekciju),
5. Potpisivanje Ugovora o dodjeli grant sredstava između Ministarstva i korisnika grant sredstava (Komisija za selekciju),
6. Kontrola „namjenskog“ korištenja dodijeljenih sredstava na način da će se od korisnika zatražiti pismeni dokaz Federalnog zavoda PIO/MIO kojim se dokazuje da su zaposlenici za koja su odobrena sredstva, nakon uplate istih, po bilo kojem osnovu ostvarili pravo na penziju, odnosno da su penzionisani (Komisija za kontrolu).

Sva potrebna i tražena dokumentacija iz tačke VII. Javnog poziva, dostavlja se preporučeno poštom ili lično u zapečaćenoj, neprovidnoj koverti na adresu: Federalno ministarstvo energije, rudarstva i industrije Mostar, Alekse Šantića b.b. 88 000 Mostar s naznakom: Ne otvarati – po Javnom pozivu za kandidovanje Programa utroška sredstava utvrđenih u razdjelu 17. Budžeta Federacije Bosne i Hercegovine za 2023. godinu Federalnom ministarstvu energije, rudarstva i industrije „Tekući transferi i drugi tekući rashodi – Subvencije javnim preduzećima - za uvezivanje radnog staža“.

Na poleđini koverte obavezno navesti naziv podnositelja zahtjeva, adresu i kontakt telefon i ovjeriti pečatom.

Podnosilac zahtjeva može izmijeniti ili povući svoj zahtjev, a Ministarstvo mora o tome biti obavješteno u pisanoj formi. Izmjena ili povlačenje zahtjeva mora biti izvršena u skladu sa ovim poglavljem. Osim toga, na koverti u kojoj se nalazi obavještenje o izmjeni ili povlačenju zahtjeva treba pisati „IZMJENA ZAHTJEVA“ ili „POVLAČENJE ZAHTJEVA”.

Povrat dokumentacije se vrši isključivo na pismeni zahtjev podnosioca.

Neblagovremene prijave neće biti uzete u razmatranje.

Detalji vezani za podnošenje zahtjeva, osim u Javnom pozivu, mogu se vidjeti i u Programu, objavljenom u „Službenim novinama Federacije BiH“, broj 58/23 i 94/23, kao i na službenoj web stranici Federalnog ministarstva energije, rudarstva i industrije: [www.fmeri.gov.ba](http://www.fmeri.gov.ba)

Pitanja u vezi sa Javnim pozivom mogu se slati putem e-pošte na sljedeće adrese: sektor.industrije@fmeri.gov.ba